paragraph_text: Pokémon treneri sa sobom nose Pokédexe, koji im koriste kao alat za prepoznavanje i pamćenje Pokémona na koje su naišli, ili koje trenutačno imaju u svome timu. Proces dovršavanja čitavog Pokédexa naziva se popunjavanjem Pokédexa. Trener koji je popunio svoj Pokédex (s manjim iznimkama) naziva se Pokémon majstorom. U animiranoj seriji, Pokédex je prethodno napunjen informacijama koje trener treba kako bi identificirao pojedinog Pokémona, iako je u videoigrama ovo u potpunosti različito: igrač igru započinje s potpuno praznim Pokédexom i samostalno ga mora nadopunjivati hvatanjem svih Pokémona kako bi podaci o njima postali dostupni igraču.